Waray-Waray News: Aquino pupug-ngan in bag-o nga Pagcor casinos
Manila (19 July) -- Mahugot nga ipinaabot ni President Benigno Aquino III niyan han Biyernes, nga dire niya tutuyangan in pag-abre hin mga bag-o nga Casino ha nasud, samtang iya ginpapaimbistigaran an pira nga nagtitikang nga mga pasugalan han PAGCOR bisan ha mga lugar nga talagudti an turista, upod na an iya lugar ha Tarlac.
Una hine, ginsabi na ni Mr. Aquino an pagpribadohan han PAGCOR o an Philippine Amusement and Gaming Corp. nga gintatag iyahan han goberno, nga mismo asya an in charge han ngatanan nga casino ha nasud, tungod kay usa ine han iya tinguha dida han iya inaugural speech nga hingyap han iya administrasyon.
Iginpaparepaso daw ni Pres. Aquino an operasyon ug mga aktibidades han PAGCOR ha bug-os nga nasud, ngan dire ginpapa abrehan in mga bag-o nga casino labi na ha mga lugar nga guti la an turista.
Sumala han report, an PAGCOR in nagmamantinir hin 13 nga casino ha mga dagko nga mga syodad ha nasud, lakip na an aadto ha mga VIP Clubs ug upat nga PAGCOR Arcades. Ine daw an usa han tagdamo makakolekta hin salapi nga ahensya han goberno. (PIA-Eastern Samar) [top]
war_Latn war_Latn war_Latn war_Latn war_Latn